Diari Oficial de la Generalitat Valenciana


Sumari del DOGV 8254, del 14-03-2018 (2018/1410)

Notificació de la interlocutòria dictada en el procediment d'adopció número 1507/2017.
--------------------------------------------------------------------------------------

### Dades del document

Número de DOGV
:   8254

Data del DOGV
:   14-03-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/1410


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la interlocutòria dictada en el procediment d'adopció número 1507/2017. [2018/1410]  
De: Generalitat Valenciana.  
Procurador/a: -  
Contra: Florica Stoica i Saroha Sanahuja del Castillo.  
Procurador/a: -  
En aquest procediment sobre adopció número 1507/2017 seguit a instàncies de Generalitat Valenciana contra Florica Stoica i Saroha Sanahuja del Castillo, s'ha dictat interlocutòria, literalment, com segueix:  
  
«Interlocutòria número 51/2018  
Castelló de la Plana, 13 de febrer de 2018  
Antecedents de fet  
Primer. El 13 de novembre de 2017, la lletrada habilitada de la Generalitat Valenciana, en representació de l'entitat pública a què es refereixen els articles 175 i següents del Codi Civil, en la seua redacció donada per la Llei 26/2015, de 28 de juliol, de modificació del sistema de protecció de la infància i l'adolescència, va presentar sol·licitud de proposta prèvia d'adopció de les menors d'edat.  
Segon. Després d'admetre a tràmit la sol·licitud, es va registrar amb el número 1507/2017, i en van prestar consentiment els adoptants, sense que fóra possible escoltar els pares biològics per resultar infructuoses les diligències de cerca sobre el seu parador, segons preveu l'article 38.3 de la Llei de la jurisdicció voluntària.  
Tercer. El Ministeri Fiscal va informar en el sentit de considerar procedent l'adopció de les menors d'edat per ser el més adequat al seu interés, segons informe de 9 de febrer de 2018.  
Part dispositiva  
En atenció a allò que s'ha exposat, José Luis Conde-Pumpido García, magistrat jutge del Jutjat de Primera Instància número 7 de Castelló de la Plana,  
Dispose  
L'adopció de les menors d'edat, a favor de la família proposada pel Consell d'Adopció de Menors (expedient núm. 21/2013-N), tot això en interés de les menors.  
Determineu els cognoms de les menors en la forma legalment establida.  
Una vegada siga ferma aquesta resolució, notifiqueu-la per mitjà d'exhort a l'encarregat del Registre Civil de Castelló, a fi que procedisca a la inscripció de l'adopció al marge de la inscripció de naixement dels adoptats, després de la qual cosa s'arxivarà aquest expedient.  
Notifiqueu aquesta resolució al promotor de l'expedient, als pares biològics i al Ministeri Fiscal, i feu-los saber que en contra es pot interposar recurs d'apel·lació en el termini de 20 dies.  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un depòsit de 50 euros, que consignarà en el compte de consignacions d'aquest jutjat, i no es podrà admetre a tràmit el recurs si no s'ha constituït el dipòsit.  
  
Uniu aquesta resolució al llibre d'actuacions definitives d'aquest jutjat, deixant testimoniatge en actuacions.  
Així, aquesta és la meua interlocutòria, que pronuncie, mane i firme.»  
  
Atés que les demandades, Florica Stoica i Saroha Sanahuja del Castillo, es troben en parador ignorat, s'expedeix aquest edicte per tal que els servisca de notificació de forma deguda.  
  
Castelló de la Plana, 13 de febrer de 2018.- El lletrat de l'Administració de justícia: Pedro Moya Donate.